ประชุมผู้ถือหุ้นIEC ล้ม
ประชุมวิสามัญผู้ถือหุ้นIEC ล้ม จำนวนผู้ถือหุ้นไม่ครบองค์
12 ก.ค. 2553

ประชุมวิสามัญผู้ถือหุ้นIEC ล้ม จำนวนผู้ถือหุ้นไม่ครบองค์ 
นางสัณห์จุฑา วิชชาวุธ กรรมการผู้อำนวยการใหญ่ บริษัท อินเตอร์แนชั่นเนิลเอนจีเนียริง(IEC)เปิดเผย ถึงการประชุมวิสามัญผู้ถือหุ้นของบริษัทในวันที่ 12 ก.ค. นี้มีผู้ถือหุ้นมาเข้าร่วมการประชุมได้จำนวน 55 ราย โดยนับเป็นจำนวนหุ้นได้ทั้งสิ้น4,199,565,830 หุ้น คิดเป็น 15.44% ของจำนวนหุ้นที่จำหน่ายได้ทั้งหมด 27,203,691,160 หุ้น ไม่ถึงหนึ่งในสามของจำนวนหุ้นที่จำหน่ายได้ทั้งหมด ถือได้ว่าไม่ครบเป็นองค์ประชุมตามกฎหมาย  ทำให้การประชุมไม่สามารถดำเนินการประชุมได้ตามกฎหมาย 
บริษัทจึงได้กำหนดวันประชุมวิสามัญผู้ถือหุ้น ครั้งที่ 1/2553 ขึ้นใหม่อีกครั้งในวันจันทร์ที่ 2 ส.ค. ที่จะถึงนี้  เวลา 9.30 น. ณ ห้องเธียเตอร์ บี ชั้น 5อาคารไออีซี โดยให้ยึดถือเอารายชื่อผู้ถือหุ้นตามที่ได้กำหนดวัน Record Date เดิมในวันที่ 24 มิถุนายน 2553 และวันปิดสมุดทะเบียนเดิมในวันที่ 25 มิถุนายน 2553 เป็นผู้ถือหุ้นที่มีสิทธิเข้าร่วมประชุมวิสามัญผู้ถือหุ้น ครั้งที่ 1/2553 (ครั้งใหม่)